รัฐบาลไทย-ข่าวทำเนียบรัฐบาล-ไบโอเทค-สวทช. หนุน 2 เทคโนโลยี แก้วิกฤตการณ์ ‘โรคใบด่างมันสำปะหลัง’
วันศุกร์ที่ 1 พฤศจิกายน 2562
ไบโอเทค-สวทช. หนุน 2 เทคโนโลยี แก้วิกฤตการณ์ ‘โรคใบด่างมันสําปะหลัง’
ไบโอเทค-สวทช. หนุน 2 เทคโนโลยี แก้วิกฤตการณ์ ‘โรคใบด่างมันสําปะหลัง’
ผู้ประกอบการมันสําปะหลังไทย รับลูก เตรียมสร้างแล็บเฉพาะกิจ นํา2 เทคโนโลยีจาก ไบโอเทค สวทช. ช่วยเกษตรกรไร่มันฯ‘คัดกรองท่อนพันธุ์มันปลอดโรค’ เพื่อแก้ปัญหา ‘โรคใบด่างมันสําปะหลัง’ หวังป้องกันผลผลิตเป็นศูนย์!! หากเกษตรกรนําท่อนพันธุ์ติดโรคไปปลูกซ้ํา ช่วง พฤศจิกายน 62-มีนาคม 63 นี้
จากกรณีมีรายงานพบ‘โรคใบด่างมันสําปะหลัง’โรคอุบัติใหม่ในพื้นที่ปลูกมันสําปะหลังหลายแห่งในประเทศไทย ซึ่งเกิดจากเชื้อไวรัสชนิดSri Lankan cassava mosaic virus(SLCMV) โดยสาเหตุสําคัญของการแพร่ระบาดอย่างรวดเร็ว คือการนําท่อนพันธุ์ที่เป็นโรคใบด่างมันสําปะหลังมาปลูก เนื่องจากเกษตรกรไม่สามารถแยกต้นที่เป็นโรคได้ เพราะท่อนพันธุ์ยังไม่มีใบให้สังเกตลักษณะผิดปกติ ทําให้เกิดการแพร่ระบาดในพื้นที่ปลูกมันสําปะหลังหลักของประเทศในกรณีที่ระบาดรุนแรงสร้างความเสียหายต่อผลผลิตได้ถึง 80-100 เปอร์เซ็นต์
เมื่อเร็วๆ นี้ศ.ดร.มรกต ตันติเจริญ ที่ปรึกษาอาวุโส สํานักงานพัฒนาวิทยาศาสตร์และเทคโนโลยีแห่งชาติ (สวทช.)เป็นประธานการประชุมเพื่อนําเสนอความรู้‘เทคโนโลยีการตรวจวินิจฉัยโรคใบด่างมันสําปะหลัง’และ‘เทคโนโลยีเพาะเลี้ยงเนื้อเยื่อสําหรับผลิตท่อนพันธุ์มันสําปะหลังปลอดโรค’ซึ่งเป็นเทคโนโลยีที่นักวิจัย สวทช. และพันธมิตร ร่วมกันคิดค้นและวิจัยขึ้นเพื่อแก้ปัญหาโรคใบด่างมันสําปะหลัง โดยมีสมาคมการค้ามันสําปะหลังไทย สมาคมแป้งมันสําปะหลังไทย สมาคมผู้ผลิตมันสําปะหลังภาคตะวันออกเฉียงเหนือ และสมาคมโรงงานผลิตภัณฑ์มันสําปะหลังไทยรวมทั้งผู้ประกอบการกว่า 30 คน เข้าร่วมรับฟังเพื่อผลักดันให้เกิดการนําเทคโนโลยีจากงานวิจัยไปประยุกต์ใช้ในการผลิตต้นพันธุ์มันสําปะหลังปลอดโรคและกระจายให้เครือข่ายเกษตรกรเพื่อแก้ปัญหาโรคใบด่างมันสําปะหลัง ณ ห้องประชุม 404 ชั้น 4 อาคารศูนย์ประชุมอุทยานวิทยาศาสตร์ประเทศไทย จ.ปทุมธานี
ศ.ดร.มรกต ที่ปรึกษาอาวุโส สวทช. เปิดเผยว่า ทีมวิจัยจากห้องปฏิบัติการผลิตโมโนโคลนอลแอนติบอดีและการประยุกต์ใช้ ศูนย์พันธุวิศวกรรมและเทคโนโลยีชีวภาพแห่งชาติ (ไบโอเทค) ได้พัฒนาน้ํายาสําหรับตรวจสอบไวรัสใบด่างมันสําปะหลัง โดยใช้เทคนิคอิไลซ่า (Elisa) ซึ่งเป็นวิธีการที่นิยมแพร่หลาย มีความถูกต้องแม่นยํา น้ํายาที่พัฒนาขึ้นมีความไวในการตรวจมากกว่าน้ํายาที่มีการขายในเชิงการค้า สามารถเตรียมตัวอย่างได้คราวละจํานวนมากกว่า 90 ตัวอย่าง และยังมีจุดเด่นที่สามารถตรวจเชื้อไวรัสจากเนื้อเยื่อบริเวณตาของท่อนพันธุ์มันสําปะหลังที่มีขนาดเล็กตั้งแต่ 0.5 เซนติเมตรมีราคาต่อตัวอย่างเฉลี่ย 13 บาท เท่านั้น ซึ่งถูกกว่าน้ํายาตรวจเชิงการค้าที่นําเข้าจากต่างประเทศหลายเท่าตัว สวทช. พร้อมถ่ายทอดเทคโนโลยีการตรวจวินิจฉัยที่พัฒนาขึ้นให้แก่หน่วยงานทั้งภาครัฐและเอกชนที่มีความสนใจ
นอกจากนั้นแล้วทีมวิจัยนวัตกรรมโรงงานผลิตพืชสมุนไพร ไบโอเทค สวทช.ยังสามารถพัฒนา‘เทคนิคเพาะเลี้ยงเนื้อเยื่อมันสําปะหลัง’ที่สามารถเพิ่มปริมาณต้นมันสําปะหลังปลอดโรคได้ 3-4 เท่าภายในเวลา 4 สัปดาห์ เมื่อนําไปปลูกในสภาพแปลงผลผลิตที่ได้ไม่แตกต่างจากวิธีการปลูกของเกษตรกรที่ใช้ท่อนพันธุ์ปกติ และยังได้ประยุกต์ใช้ ‘เทคโนโลยีmini stem cutting’ในการตัดท่อนพันธุ์ให้มีขนาดเล็กเหลือเพียง 1-2 ตา (ขึ้นอยู่กับอายุของท่อนพันธุ์) เมื่อนําไปปลูกในสภาพแปลงได้ผลผลิต
ไม่แตกต่างจากวิธีการของเกษตรกรที่ใช้ท่อนพันธุ์ขนาดยาวปลูก ทั้งนี้แนวทางดังกล่าวจะเป็นการประหยัดท่อนพันธุ์มันสําปะหลังและสามารถเพิ่มปริมาณต้นพันธุ์ได้อย่างรวดเร็ว
นายอนุวัฒน์ ฤทัยยานนท์ นายกสมาคมแป้งมันสําปะหลังไทยเปิดเผยภายหลังการประชุมและเยี่ยมชมเทคโนโลยีจาก สวทช. ว่า ภายในเดือนพฤศจิกายนนี้ สมาคมแป้งมันสําปะหลังไทย ซึ่งมีโรงงานแป้งมันสําปะหลังอยู่ในสมาคมฯ มากกว่า 100 โรงงาน เตรียมการเพื่อช่วยเหลือเกษตรกรผู้ปลูกมันสําปะหลังทั่วประเทศที่กําลังประสบปัญหาโรคใบด่างมันสําปะหลัง โดยเตรียมตั้งห้องปฏิบัติการเฉพาะกิจขึ้นมา และนําเทคโนโลยีของ สวทช. ทั้ง 2 เรื่อง คือเทคโนโลยีการคัดกรองท่อนพันธุ์ปลอดโรคใบด่าง
มันสําปะหลัง และเทคโนโลยีการขยายพันธุ์มันสําปะหลังปลอดโรคมาใช้พัฒนาท่อนพันธุ์มันสําปะหลังให้แก่เกษตรกรต่อไป เนื่องจากเกษตรชาวไร่มันฯ จําเป็นต้องใช้ท่อนพันธุ์มันสําปะหลังปลอดโรคทดแทนท่อนพันธุ์มันสําปะหลังเดิมที่ติดเชื้อโรคใบด่างมันสําปะหลังซึ่งต้องทําลายทิ้งเท่านั้น เพื่อลดการแพร่ระบาดของโรค
“ทางสมาคมฯ ต้องช่วยเกษตรกรคัดกรองท่อนพันธุ์มันสําปะหลังปลอดโรคอย่างเร่งด่วน เนื่องจากในช่วงเดือนพฤศจิกายน 62 - มีนาคม 63 นี้ เกษตรกรชาวไร่มันสําปะหลังเตรียมเก็บเกี่ยวมันสําปะหลัง และต้องการท่อนพันธุ์ไปปลูกต่อ ซึ่งหากนําท่อนพันธุ์มันสําปะหลังที่ไม่ได้คุณภาพและติดโรคไปปลูกซ้ําอีก ก็เสี่ยงผลผลิตเสียหายได้ถึง 100 เปอร์เซ็นต์ ดังนั้น จึงต้องช่วยเกษตรกรชาวไร่มันสําปะหลังคัดกรองและผลิตท่อนพันธุ์มันสําปะหลังปลอดโรคให้ได้โดยเร็วที่สุด” นายกสมาคมแป้งมันสําปะหลังไทย ระบุ
ด้านนายกิตติ สุขสมิทธิ์ บริษัทอุตสาหกรรมแป้งมันบ้านโป่ง จํากัดกล่าวว่า เทคโนโลยีทั้ง 2 เทคโนโลยี ของ สวทช. ถือเป็นมิติใหม่และเป็นประโยชน์ต่อวงการมันสําปะหลังอย่างมาก เพราะสามารถช่วยแก้ปัญหาภาวะโรคใบด่างมันสําปะหลังได้อย่างทันท่วงที เนื่องจากหากปล่อยให้เกิดการระบาดไปเรื่อยๆ จะเกิดวิกฤติภายใน 2 ปีแน่นอน โดยจะส่งผลกระทบตามโมเดลที่นักวิชาการคาดการณ์ไว้คือ จะทําให้ต้นทุนการผลิตสูงขึ้น เกิดการขาดแคลนมันสําปะหลัง สร้างปัญหาต่อทั้งผู้ผลิตผลิตภัณฑ์มันสําปะหลังและผู้บริโภค ประเทศไทยไม่สามารถแข่งขันกับต่างประเทศได้ ดังนั้นจึงอยากฝากรัฐบาลให้หามาตรการและนํานักวิชาการจากหน่วยงานต่างๆ ที่สามารถแก้ปัญหานี้ได้ไปช่วยเหลือเกษตรกรและผู้ประกอบการเป็นการเร่งด่วน
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313